recursal/SuperWikiNEXT-32B huggingface dataset:
কম্পিউটার বিজ্ঞানের পরিভাষায় বাংলায় **আবদ্ধকরণ** বা ইংরেজিতে **বাইন্ডিং** (ইংরেজি: Binding) বলতে এক ধরনের এপিআই (এপ্লিকেশন প্রোগ্রামিং ইন্টারফেস) বা বিশেষ ধরনের কোডকে (অর্থাৎ কম্পিউটারের জন্য বোধগম্য ভাষায় লিখিত সংকেতসমষ্টি) বোঝানো হয়, যেটি কোন প্রোগ্রামিং ভাষাকে অন্য কোন প্রোগ্রামিং ভাষার পূর্বপ্রস্তুতকৃত প্রোগ্রামসম্ভার (লাইব্রেরি) বা অপারেটিং সিস্টেমের (অর্থাৎ কম্পিউটারের পরিচালক ব্যবস্থার) সেবা ব্যবহারের সুযোগ করে দেয়।

সফটওয়্যার প্রকৌশলের পরিভাষায় আবদ্ধকরণ বা বাইন্ডিং বলতে এক ধরনের আবরক প্রোগ্রামসম্ভার বা র‍্যাপার লাইব্রেরিকে বোঝানো হয়, যেটি ব্যবহার করে কোন একটি প্রোগ্রামিং ভাষায় লেখা প্রোগ্রামসম্ভার বা লাইব্রেরিতে অন্য একটি প্রোগ্রামিং ভাষা ব্যবহার করে ঢুকে সেগুলির সুবিধা ভোগ করা যায়। অর্থাৎ আবদ্ধকরণ বা বাইন্ডিং দুটি পৃথক প্রোগ্রামিং ভাষার মধ্যে সংযোগসেতু হিসেবে কাজ করে। অনেক সফটওয়্যার প্রোগ্রামসম্ভার সিস্টেম প্রোগ্রামিং ভাষা যেমন সি, সি++ ইত্যাদি ব্যবহার করে লেখা হয়। অন্য কোন প্রোগ্রামিং ভাষা (বিশেষ করে উচ্চস্তরের প্রোগ্রামিং ভাষা) থেকে যেমন জাভা, কমন লিস্প, পাইথন ইত্যাদি ব্যবহার করে এইসব প্রোগ্রামসম্ভার ব্যবহার করতে হলে "আবদ্ধকরণ" বা বাইন্ডিং এপিএই প্রয়োজন হয়। অন্যথায় সি বা সি++ ভাষাতে লেখা কোন প্রোগ্রামসম্ভারে ঢুকতে হলে একজন সফটওয়্যার প্রস্তুতকারক বা সফটওয়্যার প্রোগ্রামলেখককে সি বা সি++ শিখতেই হত। উদাহরণস্বরূপ বলা যেতে পারে, যখন সি প্রোগ্রামিং ভাষা ব্যবহার করে লেখা কোন লাইব্রেরি বা প্রোগ্রামসম্ভার পাইথন ভাষা দিয়ে ব্যবহার করার প্রয়োজন হয়, তখন পাইথন আবদ্ধকরণ বা পাইথন বাইন্ডিং ব্যবহার করা হয় । আবার জাভা প্রোগ্রামিং ভাষা থেকে সাবভার্শন ব্যবহার করতে হলে লিবসভিএনজাভাএইচএল ব্যবহার করতে হবে।

সফটওয়্যার আবদ্ধকরণ বা বাইন্ডিং তৈরির পিছনে সফটওয়্যার প্রস্তুতকারকের পরিশ্রম লাঘব ও সময় বাঁচানো ছাড়াও আরেকটি উদ্দেশ্য হল সফটওয়্যারের পুনর্ব্যবহার নিশ্চিত করা। কোন একটি সফটওয়্যার যা ইতিমধ্যে কোনও না কোনও প্রোগ্রামিং ভাষা ব্যবহার করে তৈরি করা আছে তা নতুন করে অন্য কোন ভাষায় তৈরি করা সময়সাপেক্ষ ও ব্যয়সাপেক্ষ একটি কাজ। সফটওয়্যার আবদ্ধকরণ বা বাইন্ডিং তৈরি করে এই সময় ও ব্যয় সংকোচন করা যায়। কোন কোন উচ্চ স্তরের ভাষায় নির্দিষ্ট কোন অ্যালগরিদম অনুসরণ করে প্রোগ্রাম লেখা সম্ভব না-ও হতে পারে। এরকম ক্ষেত্রে 
আবদ্ধকরণ বা বাইন্ডিং ব্যবহার করে সহজেই কোন উচ্চ স্তরের ভাষায় ঐসব অ্যালগরিদমকে কাজে লাগানো যেতে পারে।

আরও দেখুন
---------

* এপ্লিকেশন প্রোগ্রামিং ইন্টারফেস
* অ্যালগরিদম

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ১৬ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৫।
3. ↑  "সংরক্ষণাগারভুক্ত অনুলিপি"। ২৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৪।
**জেনি ডুপ্লেক্স** (১৭০৬-১৭৫৬) (জন্মনাম আলবার্ট) ছিলেন ১৭৪২-১৭৫৪ সালে ভারতে ফরাসি সংস্থার গভর্নর জেনারেল জোসেফ ফ্রাঙ্কোইস ডুপ্লেক্সের পত্নী এবং স্বামীর মেয়াদকালে তার প্রভাবের জন্য পরিচিত। তিনি স্বামীর রাজনৈতিক উপদেষ্টা হিসাবে কাজ করেছিলেন ও অ-খ্রিস্টানদের বিরুদ্ধে তার নীতিকে প্রভাবিত করেছিলেন বলে জানা যায়। তিনি ভারতীয়দের কাছে **জোয়ানা বেগম** (জান বেগম) নামে পরিচিত ছিলেন।

পরিবার
------

তিনি ১৭০৬ সালে পন্ডিচেরিতে জ্যাক-থিওডোর আলবার্ট ও এলিসাবেথ-রোজ ডি কাস্ত্রোর ঘরে জন্মগ্রহণ করেন এবং ২ জুন ১৭০৬-এ খ্রিস্টধর্মে দীক্ষা (বাপ্তিজম) গ্রহণ করেন। 

তার বাবা প্যারিসের বাসিন্দা ছিলেন। তিনি পন্ডিচেরিতে কোম্পানির সার্জন ছিলেন। তার মা রোজা ডি কাস্ত্রো ছিলেন মাদ্রাজের আংশিক ইতালীয়, আংশিক পর্তুগিজ ও ভারতীয় বংশোদ্ভূত। রোজা ডি কাস্ত্রোর বাবা ছিলেন পর্তুগিজ যেখানে তার মা ছিলেন স্থানীয় মহিলা।তার পাঁচ বোন ও দুই ভাই ছিল।

তিনি ১৭১৯ সালের ৫ জুন কোম্পানির একজন উচ্চতর কাউন্সিলর মিস্টার ভিনসেনকে বিয়ে করেন। ভিনসেন ৬০ বছর বয়সে ১৭৩৯ সালের ২৬ সেপ্টেম্বর চন্দননগরে মৃত্যুবরণ করেন। ১৭ এপ্রিল ১৭৪১-এ, তিনি ডুপ্লেক্সকে বিয়ে করেন যিনি পন্ডিচেরির সুপিরিয়র কাউন্সিলের সভাপতি ও ভারতে ফরাসি সম্পত্তির জেনারেল কমান্ডেন্ট ছিলেন।

### সন্তান

মি. ভিনসেন্সের সাথে তার ১১টি সন্তান (৫ ছেলে ও ৬ মেয়ে) ছিল।

১. জ্যাকস-ফ্রাঁসোয়া ১৭২০ সালে জন্মগ্রহণ করেন।
২. পিয়েরে-বেনয়েট ১৭২১ সালে জন্মগ্রহণ করেন।
৩. মেরি রোজ ১৭২২ সালে জন্মগ্রহণ করেন, ১৭৩৮ সালে কোয়েল ডি বার্নেভালকে বিয়ে করেন।
৪. জেনি-ব্যাপটিস্ট-পিয়েরের জন্ম ১৭২৪ সালে।
৫. জেনি ১৭২৬ সালে জন্মগ্রহণ করেন, একই বছরে মারা যান।
৬. অ্যান-ক্রিস্টিন-ফ্রাঙ্কোইস ১৭২৭ সালে জন্মগ্রহণ করেন, ১৭৪৩ সালে ডুভাল ডি'এসপ্রেমেসনিলকে বিয়ে করেন।
৭. জিন উরসুলে ১৭২৮ সালে জন্মগ্রহণ করেন, ১৭৪৩ সালে কর্নেইল ডি শোনামিলকে বিয়ে করেন।
৮. ইলিওনোর ১৭৩৯ সালে জন্মগ্রহণ করেন, ১৭৩১ সালে মারা যান।
৯. ফ্রাঙ্কোইস-জোসেফ ১৭৩১ সালে জন্মগ্রহণ করেন, একই বছরে মারা যান।
১০. পিয়ের-ফ্রাঁসোয়া-জাভিয়ের ১৭৩৪ সালে জন্মগ্রহণ করেন।
১১. মারি-ফ্রাঁসোয়া-জাভিয়ার ১৭৩৬ সালে জন্মগ্রহণ করেন, যিনি *চঞ্চন* নামে পরিচিত। তাকে ১৭৫১ সালে মোগল সম্রাটকে বিয়ে করার প্রস্তাব দেওয়া হয়েছিল, কিন্তু ১৭৫৪ সালে মার্কুইস ডি বুসিকে বিয়ে করেছিলেন।
ডুপ্লেক্সের সাথে বিয়ের পর তিনি তার ১২ তম সন্তান হিসেবে একটি ছেলের জন্ম দেন। শিশুটির নাম ছিল জোসেফ, তার পিতার নামে নাম ছিল, কিন্তু সে জন্মের দিনেই মারা যায়।

তথ্যসূত্র
---------

1. ↑  Macmillan's magazine, Volume 87 .p133
2. ↑  Oringines de l'Inde francaise, Mme Dupleix.
3. 1 2  (George Bruce Malleson 1999)
**সুনায়না ফোজদার** জন্মগ্রহণ করেছেন (১৯ জুলাই ১৯৮৬) তিনি একজন ভারতীয় টেলিভিশন অভিনেত্রী। তিনি স্টার প্লাস "সান্তান" শোতে টেলিভিশনে আত্মপ্রকাশ করেছিলেন। তাকে বর্তমানে সনি সাবতে কৌতুক শো তারাক মেহতা কা উল্টা চশমা তে অঞ্জলি তারাক মেহতা চরিত্রে দেখা যায়।

কর্মজীবন
--------

২০০১ সালে স্টার প্লাস চ্যানেলের ধারাবাহিক *সন্তান*তে অভিনয়ের মাধ্যমে অভিনয় জগতে পদার্পণ করেন।

২০২০সালের অক্টোবর মাস হতে,, তিনি সাব টিভিতে সম্প্রচারিত টেলিভিশন ধারাবাহিক তারাক মেহতা কা উল্টা চশমায় অঞ্জলি মেহতার চরিত্রে অভিনয় করছেন। উক্ত ধারাবাহিকে অঞ্জলি মেহতা হচ্ছেন নাটকের প্রধান চরিত্র তারাক মেহতার (শৈলেশ লোধা) স্ত্রী। তার চরিত্রটি হচ্ছে একটি তরুণ, বাস্তববুদ্ধিসম্পন্ন এবং আধুনিক নারী। অঞ্জলি হচ্ছেন একজন খাদ্যনির্বাচনবিদ্যাবিত এবং তিনি তার স্বামী তারাক মেহতার খাদ্যের নিয়ন্ত্রণ করেন।

টেলিভিশন
--------

তথ্যসূত্র
---------

1. ↑  "Meet Taarak Mehta Ka Ooltah Chashmah's new Anjali Bhabhi aka Sunayana Fozdar; a look at her unseen photos"। *The Times of India* (ইংরেজি ভাষায়)। ২০২০-০৮-২৫। সংগ্রহের তারিখ ২০২০-১১-০৪।
2. ↑  "SAB TV"। *www.sabtv.com*। সংগ্রহের তারিখ ২০২০-১১-০৪।
3. ↑  "Ooltah chashmah"। ২০১৩-০৯-১৭ তারিখে মূল থেকে আর্কাইভ করা।
**বীরেন্দ্র চট্টোপাধ্যায়**(ইংরেজি: Birendra Chattopadhyay) (২ সেপ্টেম্বর, ১৯২০ — ১১ জুলাই, ১৯৮৫) আধুনিক বাংলা সাহিত্যের অন্যতম খ্যাতনামা কবি। তার কবিতায় ভাষিত হয়েছে সমগ্র দুনিয়ার প্রতারিত মানুষের বেদনা, মানবতা-বিরোধী ঘটনার বিরুদ্ধে বলিষ্ঠ তীব্র-প্রতিবাদ। অন্যদিকে রোমান্টিকের মতো সমাজ জীবনের সুন্দর স্বপ্নকে শেষমুহূর্ত পর্যন্ত রক্ষা করে গেছেন।

সংক্ষিপ্ত জীবনী
---------------

কবি বীরেন্দ্র চট্টোপাধ্যায়ের জন্ম ১৯২০ খ্রিস্টাব্দের ২ রা সেপ্টেম্বর বৃটিশ ভারতের অধুনা বাংলাদেশের ঢাকা বিক্রমপুরের । পড়াশোনা কলকাতার রিপন স্কুল ও কলেজে। প্রথমদিকে অনুশীলন সমিতি দলের সঙ্গে ও পরে বামপন্থী রাজনীতির সঙ্গে যুক্ত ছিলেন।

সাহিত্যকর্ম
-----------

কবি বীরেন্দ্র চট্টোপাধ্যায়ের কাব্যের জগত - প্রেম, প্রকৃতি, চারপাশের মানুষ, তুচ্ছ ছোট ঘটনা, সমাজ আন্দোলন, পৃথিবীর নানা স্পন্দন - ঘিরে। আর কাব্যকে ঘিরে আছে তার সচেতনতা ও দায়বদ্ধতা। কেননা তার নিজের জীবনকেও নিয়ন্ত্রিত করেছে সমাজতন্ত্রে বিশ্বাসী মনন। এই বিশ্বাসেই রাজনৈতিক আন্দোলনে যুক্ত হয়েছেন, কারাবাস করেছেন। তার 'রাজা আসে যায়' কবিতা বাংলায় এক প্রবাদ-বাক্যের স্থান করে নিয়েছে। এছাড়া 'উলুখড়ের কবিতা', 'লখিন্দর','জাতক','সভা ভেঙ্গে গেলে','রাস্তায় যে হেঁটে যায়','মানুষ খেকো বাঘেরা বড় লাফায়', এই জন্ম জন্মভূমি','পৃথিবী ঘুরছে','ভিয়েতনাম ভারতবর্ষ','শীত বসন্তের গল্প','বেঁচে থাকার কবিতা',আমার কবিতা','আর এক আরম্ভের গল্প' প্রভৃতি উল্লেখযোগ্য। তার বহু কবিতায় সুর সংযোজন করে পরিবেশন করেছেন- হেমাঙ্গ বিশ্বাস, প্রতুল মুখোপাধ্যায়,অজিত পাণ্ডে, হাবুল দাস, সমরেশ বন্দ্যোপাধ্যায়, বিনয় চক্রবর্তী, বিপুল চক্রবর্তী, অনুপ মুখোপাধ্যায়, অসীম ভট্টাচার্য,অমিত রায় প্রমুখ বিশিষ্ট গণসঙ্গীত শিল্পীরা। তার কাব্যগ্রন্থের সংখ্যা বিপুল যদিও গ্রন্থগুলির বেশির ভাগই ক্ষীণকায়। উল্লেখযোগ্য কাব্য গ্রন্থগুলি হল -

* *গ্রহচ্যুত* (১৯৪৪)
* *রাণুর জন্য* (১৯৫১)
* *লখিন্দর* (১৯৫৬)
* *ভিসা অফিসের সামনে* (১৯৬৭)
* *মহাদেবের দুয়ার* (১৯৬৭)
* *মানুষের মুখ* (১৯৬৯)
* *ভিয়েতনাম:ভারতবর্ষ* (১৯৭৪)
* *আমার যজ্ঞের ঘোড়া* (১৯৮৫)

বীরেন্দ্রের কবি জীবন বাংলা সাহিত্যের ইতিহাসে নানা কারণে স্মরণীয়। তার মধ্যে একটি হল তিনি বিশেষভাবে ছোট পত্রিকা'-র কবি। কোনো বড় পত্রিকায় তার কবিতা ছাপা হয় নি। বৃহৎ প্রতিষ্ঠানের পৃষ্ঠপোষকতা না পেয়েও তিনি অভাবনীয় জনপ্রিয়তা লাভ করেছিলেন। তিনি রাজনৈতিক কবি, কিন্তু রাজনৈতিক কবির স্টেরিওটাইপ ছিলেন না। তার কবিতা সংক্ষিপ্ত, সংকেতময়, তার অন্তরঙ্গে মন্ত্রের গাঢ়তা ও গীতিকার কবিতার নিবিড় উচ্চারণ।

সম্মাননা
--------

কবি বীরেন্দ্র চট্টোপাধ্যায় ১৯৮২ খ্রিস্টাব্দে পশ্চিমবঙ্গ সরকারের রবীন্দ্র পুরস্কারে সম্মানিত হন।

মৃত্যু
------

ক্যানসারে আক্রান্ত কবি বীরেন্দ্র চট্টোপাধ্যায় ১৯৮৫ খ্রিস্টাব্দের ১১ শে জুলাই ৬৫ বৎসর বয়সে কলকাতায় প্রয়াত হন।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৪৯৫, আইএসবিএন ৯৭৮-৮১-৭৯৫৫-১৩৫-৬
2. ↑  শিশিরকুমার দাশ সংকলিত ও সম্পাদিত,*সংসদ বাংলা সাহিত্যসঙ্গী* সাহিত্য সংসদ, কলকাতা, আগস্ট ২০১৯ পৃষ্ঠা ১৫২, আইএসবিএন ৯৭৮-৮১-৭৯৫৫-০০৭-৯ {{আইএসবিএন}} এ প্যারামিটার ত্রুটি: চেকসাম
3. ↑  "সংরক্ষণাগারভুক্ত অনুলিপি"। ১৭ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০২০।
**বীরেশ্বর সরকার বা বি সরকার**  (২৯ মার্চ ১৯৩৫ - ৪ সেপ্টেম্বর ২০০৪) ছিলেন ভারতীয় বাঙালি চলচ্চিত্র প্রযোজক, গীতিকার ও সুরকার। মাত্র তিনটি বাংলা চলচ্চিত্র প্রযোজনার ও হাতে গোনা কয়েকটি গানের জন্য বাংলা ছায়াছবির জগতে স্মরণীয় হয়ে আছেন তিনি। 

বীরেশ্বর সরকার বৃটিশ ভারতে ১৯৩৫ খ্রিস্টাব্দের ২৯ শে মার্চ জন্ম গ্রহণ করেন। পারিবারিক ব্যবসা কলকাতা শহরে সোনা-জহরতের। কিন্তু সঙ্গীতের প্রতি অনুরাগ আর চলচ্চিত্রের প্রতি ছিল অগাধ ভালোবাসা। তবে তার মধ্যে ছিল বড় একগুঁয়েমি ভাব। তিনি নিজের প্রযোজিত ছবি ছাড়া অন্য কারো ছবিতে কাজ করবেন না। আর হাজার অনুরোধ সত্বেও কাজ করেন নিও। বীরেশ্বর সরকারের সোনা দোকানের উপরে থাকতেন দ্বিজেন মুখোপাধ্যায়। তার সঙ্গে বীরেশ্বরের গভীর বন্ধুত্ব ছিল। তার অনুরোধেও তিনি অন্যের ছবিতে সুর না দেওয়ার প্রতিজ্ঞা থেকে সরে আসেন নি। দ্বিজেন ছাড়াও সুরকার সুধীন দাশগুপ্ত ও রতু মুখোপাধ্যায়ের সাথেও ছিল তার দারুন বন্ধুত্ব। বীরেশ্বরের এক গুয়েমির কারণে তার বেশি অবদান তেমন নেই বললেই চলে। তবে হেমন্ত মুখোপাধ্যায়, কিশোর কুমার, লতা মঙ্গেশকর, আশা ভোঁসলে, প্রমুখ স্বনামধন্য গায়ক গায়িকা তার সুরে কণ্ঠ দিয়েছেন। আর তাতেই সৃষ্টি হয়েছিল 'কে জানে ক' ঘণ্টা', 'বৃষ্টি বৃষ্টি বৃষ্টি এ কোন অপরূপ সৃষ্টি', 'আমার নাম এন্টনি', 'হতাম যদি তোতাপাখি', 'আহা কি দারুণ দেখতে', বা 'এক যে ছিল রাজকন্যে' মতো কালজয়ী গান, যা আজো সমানভাবে জনপ্রিয়। ছবির গল্প ও চিত্রনাট্য রচনাও তিনিই করতেন। যে তিনটি ছবি তিনি প্রযোজনা করেন সেগুলি হল -

* *সোনার খাঁচা* (১৯৭৩),
* *মাদার* (১৯৭৯) এবং
* *রাজনর্তকী* (১৯৯১)

নিম্নের চলচ্চিত্র অনুযায়ী সমস্ত গানগুলির সুরকার ছিলেন তিনি -

| গান | সঙ্গীত শিল্পী | গীতিকার | চলচ্চিত্র |  |
| --- | --- | --- | --- | --- |
| শুধু ভালবাসা দিয়ে | হেমন্ত মুখোপাধ্যায় | পুলক বন্দ্যোপাধ্যায় | সোনার খাঁচা |
| যা উড়ে যা | হেমন্ত মুখোপাধ্যায় | সুধীন দাশগুপ্ত | সোনার খাঁচা |
| কে জানে ক ঘণ্টা | হেমন্ত মুখোপাধ্যায় | পুলক বন্দ্যোপাধ্যায় | সোনার খাঁচা |
| যা যা ভুলে যা | লতা মঙ্গেশকর | বীরেশ্বর সরকার | সোনার খাঁচা |
| বৃষ্টি বৃষ্টি বৃষ্টি | লতা মঙ্গেশকর | বীরেশ্বর সরকার | সোনার খাঁচা |
| ওরে আমার মন | দ্বিজেন মুখোপাধ্যায় | বীরেশ্বর সরকার | সোনার খাঁচা |
| হতাম যদি তোতাপাখি | লতা মঙ্গেশকর | বীরেশ্বর সরকার | মাদার |
| এই বৃষ্টিতে ভিজে মাঠে | লতা মঙ্গেশকর | বীরেশ্বর সরকার | মাদার |
| হাজার তারার আলোয় | লতা মঙ্গেশকর | বীরেশ্বর সরকার | মাদার |
| আমার নাম এন্টনি | কিশোর কুমার | পুলক বন্দ্যোপাধ্যায় | মাদার |
| এক যে ছিল রাজপুত্তুর | কিশোর কুমার | পুলক বন্দ্যোপাধ্যায় | মাদার |
| আহা কী দারুণ দেখতে | কিশোর কুমার | বীরেশ্বর সরকার | মাদার |
| আমার তুমি আছো | মীনা মুখোপাধ্যায় | পুলক বন্দ্যোপাধ্যায় | মাদার |
| এসো হে সুন্দর | মীনা মুখোপাধ্যায় | পুলক বন্দ্যোপাধ্যায় | মাদার |
| আমি আর স্বপ্ন দেখব না | লতা মঙ্গেশকর | বীরেশ্বর সরকার | রাজনর্তকী |
| হরি হরি হরি হরি বোল | লতা মঙ্গেশকর | বীরেশ্বর সরকার | রাজনর্তকী |
| সেই যদি স্বপনে এলে | লতা মঙ্গেশকর | বীরেশ্বর সরকার | রাজনর্তকী |
| হরি বোল | হেমন্ত মুখোপাধ্যায় | বীরেশ্বর সরকার | রাজনর্তকী |

জীবনাবসান
---------

প্রতিভাবান সুরকার বীরেশ্বর সরকার ২০০৪ খ্রিস্টাব্দের ৪ঠা সেপ্টেম্বর প্রয়াত হন।

তথ্যসূত্র
---------

1. ↑  ""সুরসাধক বীরেশ্বর সরকার""। সংগ্রহের তারিখ ২০২১-০৪-০৩।
**জৈব জ্বালানি** সাধারণত সাম্প্রতিক কালে মৃত জৈবিক পদার্থ, বিশেষত মৃত উদ্ভিদ থেকে উৎপাদিত কঠিন, তরল, অথবা বায়বীয় জ্বালানিকে বোঝান হয়। এটি জীবাশ্ম জ্বালানির থেকে আলাদা এই কারণে যে জীবাশ্ম জ্বালানির উৎপত্তি হয় সুদীর্ঘকাল আগে মৃত জৈবিক পদার্থ থেকে।

*তাত্ত্বিকভাবে* জৈব জ্বালানি যেকোনও জৈবিক কার্বন উৎ‍স থেকে তৈরি করা সম্ভব। তবে এখনও পর্যন্ত মূলত সালোকসংশ্লেষণকারী উদ্ভিদ এবং এই ধরনের উদ্ভিদ থেকে উদ্ভূত পদার্থ জৈব জ্বালানি উৎ‍পাদনের জন্য ব্যবহার করা হয়।

জৈব জ্বালানি-চালিত যান।উদ্ভিদ, প্রাণীর কাঁচামাল থেকে জৈব জ্বালানি এবং জৈব শিল্পের বর্জ্য পণ্য থেকে জৈব জ্বালানি উৎপাদন করা হয়। যদি তেল এবং কয়লা ব্যবহার করা হয়, কোনও ব্যক্তি বায়ুমণ্ডলে "অতিরিক্ত" কার্বন নির্গত করে, তবে *বায়োফুয়ালে* স্যুইচিং ভূগর্ভস্থ স্টোরেজ রুমগুলি খালি করার প্রয়োজনকে সরিয়ে দেয়। পরবর্তী ক্ষেত্রে শক্তি পেতে, কার্বন ব্যবহৃত হয়, যা ইতিমধ্যে বায়ুমণ্ডলে রয়েছে।

সালোকসংশ্লেষণ প্রক্রিয়াতে, গাছপালা বায়ুমণ্ডলীয় কার্বনকে আবদ্ধ করে, তারপরে জৈব জ্বালানিতে রূপান্তরিত হয় এবং শক্তি উৎপাদন করতে ব্যবহৃত হয়, কার্বনটি বায়ুমণ্ডলে ফিরে আসে। একটি আদর্শ চক্র যা জলবায়ুর উপর মানুষের ক্রিয়াকলাপের নেতিবাচক প্রভাবকে কার্যত মুছে ফেলে।

বাস্তবে, জৈব জ্বালানি কোনও সার্বিক সমাধান নয়; এর উৎপাদন এবং ব্যবহার নির্দিষ্ট অসুবিধা ও সমস্যার সাথে যুক্ত। জৈব জ্বালানির জন্য কাঁচামাল কোনও উদ্ভিদ বা প্রাণীর জৈব উপাদান হতে পারে তবে সমস্ত ধরনের জৈব জ্বালানি সমানভাবে কার্যকর নয়।

প্রতিটি জৈব জ্বালানি উৎসের নিজস্ব সুবিধা এবং অসুবিধা রয়েছে। এর মধ্যে কয়েকটি দীর্ঘমেয়াদে আরও কার্যকর এবং লাভজনক তবে একই সময়ে, সেগুলি থেকে তৈরি বায়োফুয়েলগুলি খুব ব্যয়বহুল। অন্যেরা, বিপরীতে, বিশেষ ব্যয়ের প্রয়োজন হয় না, তবে স্থির সুবিধাও দেয় না।

অর্থনৈতিক (উচ্চ উৎপাদন ব্যয়) এবং প্রযুক্তিগত (দরকারী পণ্যগুলিতে স্বল্প আয় এবং কাঁচামাল প্রক্রিয়াজাতকরণের অপূর্ণ পদ্ধতি) ছাড়াও পরিবেশগতভাবে টেকসই বায়োফুয়েল উৎপাদন করার সমস্যার মধ্যে রয়েছে, খাদ্য ফসলের সাথে উর্বর জমির প্রতিযোগিতা।

*এটি চর্বি, স্টার্চ এবং শর্করার উচ্চ সামগ্রীর সাথে ঐতিহ্যবাহী ফসল যা বায়োফুয়েলের জন্য প্রথম প্রজন্মের কাঁচামাল হয়ে উঠেছে।* তেলবীজ থেকে, বায়োডিজেল এখনও উৎপাদিত হচ্ছে, চিনি এবং স্টার্চ সমৃদ্ধ, এবং ইথানলে রূপান্তরিত। তবে জৈব জ্বালানির জন্য কাঁচামাল হিসাবে উর্বর জমি বরাদ্দ করার জন্য, যখন গ্রহের কয়েক মিলিয়ন লোক অনাহারে মারা যায়, তখনই সঠিক সিদ্ধান্তকে বলা যায় না। এছাড়াও, কৃষি উৎপাদন বেশ ব্যয়বহুল bi জৈব জ্বালানির জন্য দ্বিতীয় প্রজন্মের কাঁচামাল হ'ল চাষকৃত উদ্ভিদ, ঘাস এবং কাঠের অবশেষ, সেলুলোজ এবং লিগিনিনযুক্ত। এটি চাষকৃত উদ্ভিদের চেয়ে সস্তা, তবে ঠিক তাদের মতোই এর জন্যও জমি সম্পদ প্রয়োজন, এবং প্রতি ইউনিট ক্ষেত্রের কাঁচামালের ফলন তুলনামূলকভাবে কম। 

**জৈব জ্বালানির** ফিডস্টকগুলির তৃতীয় প্রজন্মের শৈবাল অন্তর্ভুক্ত। তাদের সুবিধা হ'ল তাদের উর্বর জমির প্রয়োজন হয় না, তবে একই সাথে তারা বায়োমাস এবং দ্রুত উৎপাদনের উচ্চ ঘনত্ব দ্বারা পৃথক হয়।
২০০৪ সালের কোপ ইন্ডিয়া অনুষ্ঠানে দুটি ইউএসএএফ এফ-১৫ ঈগোল এবং দুটি আইএএফ মিগ২৭ ফ্লাগার উড়ছে।
ভারতীয় বিমান বাহিনীর সু -৩০কে এবং মিরাজ ২০০০-এর একটি জোড়া ২০০৪ সালের কোপ ইন্ডিয়া চলাকালীন মার্কিন যুক্তরাষ্ট্রের দুই এফ-১৫ এর পাশাপাশি উড়ছে।
**কোপ ইন্ডিয়া** হল ভারতের মাটিতে ভারতীয় বিমান বাহিনী এবং মার্কিন বিমান বাহিনীর মধ্যে পরিচালিত আন্তর্জাতিক যুদ্ধবিমান অনুশীলনের একটি সিরিজ। ২০০৪ সালের ১৬ ফেব্রুয়ারি থেকে ২৭ ফেব্রুয়ারি পর্যন্ত গোয়ালিয়োর বিমান ঘাঁটিতে প্রথমবারের মতো এই ধরনের অনুশীলন চালানো হয়েছিল। ২০০৬ সালের ২৭ ফেব্রুয়ারি মার্কিন বিমান বাহিনী সৈন্য ও বিমান প্রত্যাহার করে। এই বিমান কসরতের অনুষ্ঠানে উড়ান পরীক্ষা, অনুশীলন এবং প্রদর্শনের পাশাপাশি বিমান সম্পর্কিত বিভিন্ন বিষয় উপর বক্তৃতা অন্তর্ভুক্ত ছিল। উভয় দেশের সৈন্যদের মধ্যে সংবাদ সম্মেলন এবং সামাজিক মিথস্ক্রিয়া ঘটেছিল। ঘটনাটি শেষ হওয়ার পর, ভারতীয় বিমান বাহিনী সূচিত করে যে *পারস্পরিক শ্রদ্ধা ও সমবেদনা উভয় পক্ষের মধ্যে উন্নত ও উচ্চতর দ্বিপাক্ষিকতার দিকে এগিয়ে যাওয়ার দৃঢ় ভিত্তি স্থাপন করেছে*। সংবাদমাধ্যমের প্রতিবেদন অনুযায়ী মার্কিন যুক্তরাষ্ট্রের প্রতিনিধিরা এটি একটি "ইতিবাচক অভিজ্ঞতা" বলে উল্লেখ করেছে, যা মার্কিন বিমান বাহিনীর কৌশল সম্পর্কে কিছু ধারণা পুনঃ-মূল্যায়ন করে। ২০০৫, ২০০৬, ২০০৯ এবং ২০১০ সালে এই বিমমান সকরতের পুনরাবৃত্তি করা হয়েছিল।

তথ্যসূত্র
---------

1. ↑  "Exercise Cope India 04"। Indian Air Force, National Informatics Centre। ২০০৯-০৬-১৯ তারিখে মূল থেকে আর্কাইভ করা। সংগ্রহের তারিখ ২০০৯-০৩-১০।
2. ↑  Cortes, Lorenzo (২০০৪-০৩-২৬)। "Air Force has positive impression From Cope India 04 Exercise, plans training changes."। *Defense Daily International*। সংগ্রহের তারিখ ২০১১-০৩-২৯।
3. ↑  Cortes, Lorenzo (২০০৪-০৫-২১)। "Cope India 04 led some in Air Force to take a 'Step Back' regarding F-15C tactics."। *Defense Daily*। সংগ্রহের তারিখ ২০১১-০৩-২৯।
4. ↑  Roy, Amitava; WB Kalaikunda (নভেম্বর ২০০৭)। "Cope India 05 takes-off, Marxists demonstrate"। *Outlook India*। Press Trust of India। ২৮ এপ্রিল ২০০৬ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৮।
5. ↑  Gupta, Jayanta (২০০৫-১১-২০)। "Cope India 05: Eyes on Indian skies"। *Times of India*। ২০১২-১০-২৩ তারিখে মূল থেকে আর্কাইভ করা। সংগ্রহের তারিখ ২০০৯-০৩-১০।
6. ↑  Svan, Jennifer H. (২০০৫-১১-১৭)। "Cope India '06: Fast-paced and full of firsts"। Stars and Stripes। ২০০৯-০১-০১ তারিখে মূল থেকে আর্কাইভ করা। সংগ্রহের তারিখ ২০০৯-০৩-১০।
7. ↑  Capt. Genieve David of 13th Air Force Public Affairs (অক্টোবর ২৮, ২০০৯)। "Cope India dubbed a success"।

বহিঃসংযোগ
---------


উইকিমিডিয়া কমন্সে **কোপ ইন্ডিয়া** সংক্রান্ত মিডিয়া রয়েছে।
জাপানের ভূ-প্রাকৃতিক মানচিত্র
জাপানের উপগ্রহ চিত্র
অন্ত্য প্লাইস্টোসিন হিমযুগে তুষার আচ্ছাদনের অন্তিম সর্বাধিক ব্যাপ্তির সময় জাপান; আনুমানিক ২০,০০০ বছর আগে
**জাপান দ্বীপপুঞ্জ** (日本列島, *নিহন্‌ রেত্তোও*) হল জাপান রাষ্ট্র গঠনকারী বহুসংখ্যক দ্বীপের সমাহার। মূল ইউরেশীয় ভূখণ্ডের উত্তর-পূর্ব উপকূলের কাছে উত্তর-পূর্ব থেকে দক্ষিণ-পশ্চিম দিক বরাবর, এবং প্রশান্ত মহাসাগরের উত্তর-পশ্চিম প্রান্তে এই দ্বীপপুঞ্জের অবস্থান। সাখালিন দ্বীপ, তৎসন্নিহিত ক্ষুদ্র দ্বীপসমূহ এবং উত্তর-পূর্ব জাপান দ্বীপবক্ররেখার সমস্ত দ্বীপ এই দ্বীপপুঞ্জের অন্তর্গত।

দ্বিতীয় বিশ্বযুদ্ধের শেষে জাপানের সার্বভৌমত্ব ও জাপান সম্রাটের শাসনের সাংবিধানিক অধিকারের ভৌগোলিক সীমানা নির্দেশ করতে *হোম আইল্যান্ডস্‌* কথাটির প্রচলন হয়। এছাড়া কথাটি এখন যেসব এলাকা বিংশ শতাব্দীর প্রথমার্ধে জাপানের উপনিবেশ ছিল তাদেরকে জাপানের মূল ভূভাগ থেকে আলাদা করে বোঝাতেও ব্যবহৃত হয়।

গঠনকারী দ্বীপসমূহ
-----------------

দ্বীপপুঞ্জটিতে মোট ৬,৮৫২ টি দ্বীপ (১০০ মিটারের অধিক পরিধিযুক্ত জলবেষ্টিত ভূভাগ) বর্তমান, যেগুলির মধ্যে ৪৩০ টিতে জনবসতি আছে। উত্তর থেকে দক্ষিণে চারটি প্রধান দ্বীপ হল হোক্কাইদো, হনশু, শিকোকু ও কিউশু; হনশু হল এদের মধ্যে বৃহত্তম, এবং এই দ্বীপটিকে 'মূল জাপানি ভূখণ্ড' বলা হয়।

রাশিয়ার অন্তর্গত সাখালিন দ্বীপ ভৌগোলিকভাবে জাপান দ্বীপপুঞ্জের অন্তর্গত, যদিও বিংশ শতাব্দীতে জাপান এই দ্বীপের উপর থেকে তার অধিকার ছেড়ে দেয়।

তথ্যসূত্র
---------

1. ↑  Milton W. Meyer, *Japan: A Concise History*, 4th ed. Lanham, Maryland: Rowman & Littlefield, 2012, আইএসবিএন ৯৭৮০৭৪২৫৪১১৮৪, p. 2.
2. ↑  "Islands in Abundance", *Look Japan*
Volume 43, Issues 493–504, p. 37.
3. ↑  "Japanese Archipelago", TheFreeDictionary.com, retrieved 24 June 2013.
4. ↑  "The Chautauquan", Volume 42, p. 6.

বহিঃসংযোগ
---------

* ৩৭°৩০′৫২″ উত্তর ১৩৭°৪২′৪৪″ পূর্ব﻿ / ﻿৩৭.৫১৪৪৪৪° উত্তর ১৩৭.৭১২২২২° পূর্ব﻿ / 37.514444; 137.712222, ভরকেন্দ্র
**ব্ল্যাক‌পুল** (ইংরেজি Blackpool *ব্ল্যাক্‌পুল্‌*) উত্তর পশ্চিম ইংল্যান্ডে ল্যাঙ্কাশায়ার উপকূলে সমুদ্র সৈকতের পারে অবস্থিত একটি ছোট শহর। শহরটি আইরিশ সাগরের তীরে অবস্থিত, প্রেস্টনের ১৫ মাইল (২৪ কিলোমিটার) উত্তর পশ্চিমে, লিভারপুলের ২৭ মাইল (৪৩ কিলোমিটার) উত্তরে, বোল্টনের ২৮ মাইল (৪৫ কিলোমিটার) উত্তর পশ্চিমে এবং ম্যানচেস্টারের ৪০ মাইল (৬৪ কিলোমিটার) পশ্চিমে অবস্থিত। ২০১১ সালের আদমশুমারি অনুসারে এই শহরের সম্ভাব্য জনসংখ্যা প্রায় ১৩৯,৭২০। এটি ল্যাঙ্কাশায়ারের সবচেয়ে ঘনবসতিপূর্ণ শহর।

ছুটি কাটানো বা আমোদ-প্রমোদের জন্যে এটি বিলেতবাসীদের কাছে জনপ্রিয়। ইংল্যান্ডের রাজনৈতিক দলগুলোর বার্ষিক সভার জন্যেও প্রায়শই ব্ল্যাক‌পুলকে ব্যবহার করা হয়।

তথ্যসূত্র
---------

1. ↑  "Local Authority population 2011"। ৯ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২০ জুন ২০১৮।
2. ↑  "Household Size and Household Numbers"। ৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০ জুন ২০১৮।

বহিঃসংযোগ
---------


উইকিমিডিয়া কমন্সে **ব্ল্যাকপুল** সংক্রান্ত মিডিয়া রয়েছে।

উইকিভ্রমণে ***Blackpool*** সম্পর্কিত ভ্রমণ নির্দেশিকা রয়েছে।
| জাপানের ইতিহাস |
| --- |
| ঘোড়ার হানিওয়া পুতুল। |
| যুগসমূহ |
| * দে
* স
 |

|  |  |
| --- | --- |
| **কামাকুরা** | ১১৮৫–১৩৩৩ |
| কেন্‌মু পুনর্গঠন | *১৩৩৩–১৩৩৬* |
| **মুরোমাচি** (আশিকাগা)
* নান্‌বোকু-চোও
* সেন্‌গোকু
  | ১৩৩৬–১৫৭৩ |
| **আজুচি-মোমোইয়ামা**
* নান্‌বান বাণিজ্য
  | ১৫৬৮–১৬০৩ |
| **এদো** (তোকুগাওয়া)
* বাকুমাৎসু
  | ১৬০৩–১৮৬৮ |
| **মেইজি**
* পুনর্গঠন
  | ১৮৬৮–১৯১২ |
| **তাইশো**
* প্রথম বিশ্বযুদ্ধ
  | ১৯১২–১৯২৬ |
| **শোওয়া**
* অর্থসংকট
* সামরিকতাবাদ
* প্রশান্ত মহাসাগরীয় যুদ্ধ
* অধিগ্রহণ
* অধিগ্রহণ-উত্তর
 | ১৯২৬–১৯৮৯ |
| **হেইসেই**
* ভ্রান্ত দশক
  | ১৯৮৯–২০১৯ |
| **রেইওয়া**
 |  |

**কোফুন যুগ** (古墳時代, *কোফুন্‌জিদাই*) বলতে জাপানের ইতিহাসে আনুমানিক ২৫০ থেকে ৫৩৮ খ্রিষ্টাব্দ পর্যন্ত সময়কালকে বোঝায়। এটি য়ায়োই যুগের পরবর্তী যুগ। সমসাময়িক ধ্বংসাবশেষ থেকে যে বিশেষ প্রকার সমাধিস্তূপের চিহ্ন পাওয়া গেছে, তাদের নামানুসারে এই যুগের নামকরণ হয়েছে। কোফুন যুগ এবং তার পরবর্তী আসুকা যুগ দুটিকে অনেক সময়ে একত্রে য়ামাতো যুগ বলা হয়।

আসুকা যুগ থেকে কোফুন যুগকে পৃথক করা হয় সাংস্কৃতিক বৈশিষ্ট্যের নিরিখে। কোফুন যুগে জাপানে একটি সমৃদ্ধ শিন্তো সংস্কৃতির নিদর্শন পাওয়া গেছে যেগুলি বৌদ্ধধর্মের আবির্ভাব অপেক্ষা প্রাচীন। রাজনৈতিক ক্ষেত্রে শক্তিশালী এক গোষ্ঠীর নেতা হনশুর পশ্চিমাংশ ও কিউশুর উত্তরার্ধ অধিকার করে জাপানের রাজবংশ প্রতিষ্ঠা করেন। তানেগাশিমায় প্রাপ্ত কোফুন সমাধিক্ষেত্র এবং য়াকুশিমায় প্রাপ্ত দুটি প্রাচীন শিন্তো মন্দিরের অবস্থান থেকে ধারণা করা হয় এই দ্বীপগুলি সম্ভবত য়ামাতো রাজ্যের দক্ষিণ সীমার নির্দেশক। অন্যদিকে রাজ্যটির সম্ভাব্য উত্তর সীমা ছিল বর্তমান নিইগাতার তাইনাই অঞ্চল পর্যন্ত। এখান থেকে য়ামাতো রাজ্যের প্রশাসকদের ঘনিষ্ঠ জনৈক ব্যক্তির সমাধিস্তূপ আবিষ্কার হয়েছে।

তথ্যসূত্র
---------

1. ↑  Richard Pilgrim, Robert Ellwood (১৯৮৫)। *Japanese Religion* (1st সংস্করণ)। Englewood Cliffs, New Jersey: Prentice Hall Inc। পৃষ্ঠা 18–19। আইএসবিএন 0-13-509282-5।
2. ↑  Denoon, Donald *et al.* (2001). গুগল বইয়ে **Multicultural Japan: Palaeolithic to Postmodern,* p. 107.*, পৃ. 107,
3. ↑  "Yamato kingdom traces found in Niigata Pref."। *Daily Yomiuri Online*। সেপ্টেম্বর ১৭, ২০১২। সংগ্রহের তারিখ সেপ্টেম্বর ২৩, ২০১২।
**খামোশ খউফ কি রাত** একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডের রহস্য চলচ্চিত্র আইডেন্টিটি'র অনুকরনে এটি নির্মিত।

কাহিনী
------

দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমাণ করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতিমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে।

অভিনয়
------

* জুহি চাওলা - ডাঃ সাক্ষী সাগর
* শিল্পা শেঠী - সোনিয়া
* রাখি সাওন্ত - কাশ্মীরা
* মার্কন্ড দেশপান্ডে - মানস
* অভতার গিল - জজ
* কেলি দোর্জি - ক্রিমিনাল

তথ্যসূত্র
---------

1. ↑  Aspinall, Julie (২০০৭)। *Shilpa Shetty - The Biography: The Biography*। John Blake Publishing, Limited। পৃষ্ঠা 138। আইএসবিএন 978-1-85782-911-2।
2. ↑  *Hindi Cinema Year Book*। **5**। Screen World Publication। ২০০৫। [*পৃষ্ঠা নম্বর প্রয়োজন*]
3. ↑  "Khamoshh - Khauff Ki Raat"। *expressindia.indianexpress.com*। ১৫ এপ্রিল ২০০৫। সংগ্রহের তারিখ ১০ জুলাই ২০১৭।
4. ↑  "KHAMOSH KHAUFF KI RAAT (2005)"। *rottentomatoes.com*। সংগ্রহের তারিখ ১০ জুলাই ২০১৭।
**গুলান মোহাম্মদ হোতাক** আফগানিস্তানের একজন নাগরিক ছিলেন।

*ডেইলি টেলিগ্রাফ* এবং *ওয়াশিংটন পোস্ট* উভয় পত্রিকা তালেবানের কাছ থেকে অন্তর্বর্তীকালীন আফগান সরকারকে আলাদা করার ক্ষেত্রে হোতাকের বিদ্রোহী ভুমিকাকে প্রতিবেদন হিসেবে প্রকাশ করেছিল। 

যুদ্ধবিরোধী স্ট্যাটাস রিভিউ ট্রাইব্যুনাল এবং প্রশাসনিক পর্যালোচনা বোর্ডের সময় গুয়ান্তানামো বন্দী গোলাম রুহানী সাক্ষ্য দিয়েছিলেন যে, তিনি বিশ্বাস করতো যে হোতাক ধরা পড়েছিল ১৯৯১ সালের ৯ ই ডিসেম্বর এবং আমেরিকার গোয়েন্দা সংস্থা তাকে সহায়তা করেছিল।  রুহানী সাক্ষ্য দিয়েছিলেন যে তার পাশের রুটিওয়ালা দোকানদার হোতাকের সাথে পরিচিত ছিল। তিনি রুহানীকে হোতাকের সাথে আবদুল হক ওয়াসিক নামে আরেক মিলিশিয়া নেতা এবং কিছু আমেরিকানদের মধ্যে অনুবাদক হিসাবে কাজ করার আহ্বান জানিয়েছিল।

হোতাককে ২০০৪ সালের ১৭ জুলাই ধরা হয়েছিল বলে জানা গেছে।  ১৯৯০ এর দশকের গোড়ার দিকে ক্ষমতায় উঠতে শুরু করার পরে হোতাক তালেবানদের প্রতি আনুগত্য পরিবর্তন করেছিলেন এবং তালেবানের পতনের সাথে সাথে হামিদ কারজাইয়ের প্রতি আবার আনুগত্য পরিবর্তন করেছিলেন বলে জানা গেছে। শত শত অস্ত্র সমর্পণ উদযাপনের জন্য ২০০৪ সালের ৫ মে এক অনুষ্ঠানে হোতাককে সম্মানিত করা হয়।

হোতাককে তার ভাই এবং ভাতিজার সাথে ওয়ারদাকে আটক করা হয়েছিল।কারণ ধারণা করা হয়েছিল যে তালিবানদের সাথে তাদের সংযোগ রয়েছে। 

হোতাক তার প্রদেশের শাসকদের দিয়ে তালেবানদের কাছ থেকে বিচ্যুত হওয়ার জন্য কারজাই সরকারকে আহ্বান করেছিলো বলে জানা গেছে।  তাঁর গ্রেপ্তারের প্রতিবাদ করার জন্য তাঁর ৭০০ সমর্থক প্রদেশের রাজধানীতে বিক্ষোভ করেছিলেন বলে জানা গেছে।

আফগান টিভি চ্যানেল *আরিয়ানা* হোতাককে "তালেবানের প্রধান সেনাপতি" হিসাবে বর্ণনা করেছে।

তথ্যসূত্র
---------

1. ↑  'Our morale was getting lower. We couldn't fight'  আর্কাইভইজে আর্কাইভকৃত ২১ এপ্রিল ২০১৩ তারিখে, *The Daily Telegraph*, November 18, 2001
2. ↑  
Afghan fighters pragmatically switching sides: Anti-Taliban forces' momentum trumps soldiers' old loyalties[*স্থায়ীভাবে অকার্যকর সংযোগ*], *Redding Record*, November 25, 2001
3. ↑  
[টেমপ্লেট:DoD detainees ARB Summarized transcripts (.pdf)], from Gholam Ruhani's *Combatant Status Review Tribunal* - pages 7-12
4. ↑  
[টেমপ্লেট:DoD detainees ARB Summarized transcript (.pdf)], from Gholam Ruhani's *Administrative Review Board hearing* - pages 152-163
5. 1 2  
U.S. arrests former Taliban commander in Afghanistan, *Ariana TV*, Monday, July 19, 2004
6. ↑  
Ex-Taliban Commander Seized in Afghanistan, *Military.com*, July 19, 2004
7. ↑  
News in brief: Kabul, Afghanistan, *Washington Post*, Monday, July 19, 2004
8. ↑  
Pakistan's Taliban play  ওয়েব্যাক মেশিনে আর্কাইভকৃত ২০০৭-০৯-২৭ তারিখে, *Ariana TV*, August 26, 2004
**কিওউসকে হামাও** (জাপানিঃ 浜尾 京介, ইংরেজিঃ Kyousuke Hamao, জন্মঃ জুন ২৫, ১৯৯১) প্রাক্তন জাপানি অভিনেতা, গায়ক এবং মডেল।  *Musical: The Prince of Tennis* (২০০৭-২০০৯) এ "**এইজি কিকুমারু** "এর চরিত্রের মাধ্যমে হামাও অভিনেতা হিসেবে যাত্রা শুরু করেন।  তখন থেকেই তাকে বিভিন্ন ফিল্ম এবং টিভি প্রোজেক্ট এ দেখা যায়, যেমনটি *Takumi-kun* টিভি সিরিজে তাঁকে দেখা যায় "**তাকুমি হায়ামা**" চরিত্রে এবং *Tensou Sentai Goseiger* টিভি সিরিজে তাঁকে "**অ্যাগ্রি/গোসেই"** ব্ল্যাক এর চরিত্রে। অভিনয় ক্যারিয়ারের পাশাপাশি হামাও "কিমিও মিতসুকেতাই" এবং "শাইন" গান দুটি প্রকাশ করেন, সাথে ডেবিউ স্টুডিও অ্যালবাম "সেভেন কালারস" (২০১১)।

২০১৩ সালে হামাও জানান যে তিনি বিনোদন জগৎ থেকে অবসর নিচ্ছেন এবং তিনি আর কখনোই এই পেশায় ফিরবেন না।

পেশা
----

### অভিনয় জীবন

১৬ বছর বয়সে হামাও *Musical: The Prince of Tennis* এ "**এইজি কিকুমারু** "এর চরিত্রের মাধ্যমে অভিনয়ের যাত্রা শুরু করেন এবং ২০০৭ থেকে ২০০৯ পর্যন্ত এই স্টেজ মিউজিকালে অভিনয় করেন।  ২০১৩ সালে তিনি তাঁর প্রথম টিভি চরিত্র করেন *Gokusen 3* এ। ২০০৯ সাল থেকে হামাও *তাকুমি কুন সিরিজে* (*Takumi-kun Series: Niji-iro no Glass) তাকুমি হায়ামার* চরিত্রে অভিনয় করেন।

২০১০ সালে হামাও *তেনসু সেনতাই গোসেইগার* এ "Agri/Gosei Black" এর চরিত্রে অভিনয় করেন।  ওই সিরিজের পর তাঁকে অন্যান্য "সুপার সেনতাই" সিরিজগুলোতে বিভিন্ন চরিত্রে আসতে দেখা যায়। হামাও তাকুমি কুন সিরিজটির পঞ্চম ফিল্ম (*Takumi-kun Series: Ano, Hareta Aozora)* পর্যন্ত তাঁর চরিত্রটিতে কাজ করার পর জানান যে তিনি ওই ফিল্মে আর অভিনয় করবেননা। 

২০১৩ এর ২৫ অক্টোবরে হামাও তাঁর নিকোনিকো লাইভ স্ট্রিমে জানান যে ২০১৪ এর ফেব্রুয়ারি থেকে তিনি তাঁর অভিনয় জীবনের ইতি ঘটাবেন।  ২০১৩ এর নভেম্বরে তিনি তাঁর ব্লগে জানান যে ইনটেরিওর ডিজাইনিং এর পেশায় নিজেকে নিয়জিত করবেন। ২০১৬ সালের একটি ব্লগ পোস্টে হামাও নিশ্চিত করেন যে তিনি পড়াশোনা করছেন এবং তিনি বিনোদন জগতে আর ফিরছেন না।

### সঙ্গীত জীবন

হামাও তাঁর পেশাগত জীবনে স্বল্প পরিসরে সঙ্গীত নিয়ে কাজ করেছেন এবং "Marvelous AQL" লেবেল থেকে কিছু গান রিলিজ করেছেন। তিনি তাঁর ডেবিউ সিঙ্গেল "কিমিও মিতসুকেতাই" প্রকাশ করেন ২০০৯ এর ৫ই আগস্ট।  ২০১১ এর ২৫ই মে তিনি তাঁর দ্বিতীয় সিঙ্গেল "Shine" এবং ডেবিউ স্টুডিও অ্যালবাম 7 Colors একটি স্বাধীন রেকর্ড লেবেল থেকে প্রকাশ করেন।

তথ্যসূত্র
---------

1. ↑  "濱尾京介から皆様へお願い : 濱尾京介から皆様へ"। *web.archive.org*। ২০১৬-১২-১১। Archived from the original on ২০১৬-১২-১১। সংগ্রহের তারিখ ২০১৯-১১-২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "浜尾京介のプロフィール"। *ORICON NEWS*। সংগ্রহের তারিখ ২০১৯-১১-২০।
3. 1 2  "Kyousuke Hamao"। *Wikipedia* (ইংরেজি ভাষায়)। ২০১৯-১১-২০।
4. 1 2  "浜尾京介が来年2月をもって芸能界引退へ 『テニプリ』や戦隊ヒーローなどで活躍"। *ORICON NEWS*। সংগ্রহের তারিখ ২০১৯-১১-২০।
5. ↑  "浜尾京介 引退後デザイナーで活躍誓う/デイリースポーツ online"। *デイリースポーツ online* (জাপানি ভাষায়)। সংগ্রহের তারিখ ২০১৯-১১-২০।
6. ↑  "ゴセイジャー・浜尾京介が南の海で弾ける写真集"। *ORICON NEWS*। সংগ্রহের তারিখ ২০১৯-১১-২০।
7. ↑  "浜尾京介＆渡辺大輔コンビ、晴れて「タクミくんシリーズ」卒業"। *ORICON NEWS*। সংগ্রহের তারিখ ২০১৯-১১-২০।
8. ↑  "芸能界引退の「テニミュ」浜尾京介、最後のブログで「寂しい」 心境を吐露"। *シネマトゥデイ*। সংগ্রহের তারিখ ২০১৯-১১-২০।
9. ↑  "君を見つけたい | 浜尾京介"। *ORICON NEWS*। সংগ্রহের তারিখ ২০১৯-১১-২০।
10. ↑  "SHINE | 浜尾京介"। *ORICON NEWS*। সংগ্রহের তারিখ ২০১৯-১১-২০।
11. ↑  "7 COLORS | 浜尾京介"। *ORICON NEWS*। সংগ্রহের তারিখ ২০১৯-১১-২০।
**ওল্ড মঙ্ক** (ইংরেজি: Old Monk) একটি ভারতীয় রাম জাতীয় মদ। এটি ১৯৫৪ সালের ১৯ ডিসেম্বর থেকে প্রথম প্রস্তুত করা হয়ে থাকে। এই মদ্য ভারতের প্রথম প্রস্তুত রাম। এটি ভ্যানিলা গন্ধযুক্ত এবং ৪২.৮% এলকোহল মিশ্রিত থাকে। কোনো বিজ্ঞাপন ছাড়া মানুষের মুখে মুখে এবং ক্রেতার বিশ্বস্ততায় ওল্ড মঙ্ক বিখ্যাত হয়েছিল। দীর্ঘদিন ধরে ভারতের রামের বাজারে এই পানীয়টি প্রথম স্থান অধিকার করে রাখে। ২০১৩ সালে যদিও সর্বাধিক বিক্রিত রামের জায়গা অর্জন করে নেয় ম্যাকডাওয়েল নাম্বার ওয়ান নামে আরেকটি রাম প্রস্তুতকারী কোম্পানী। বিভিন্ন আকার ও পরিমানে ওল্ড মঙ্ক বাজারজাত করা হয়। আন্তর্জাতিক বাজারেও এই রামের বিরাট চাহিদা আছে। ১৯৮২ সালের 'মন্ডে ওয়ার্ল্ড সিলেকশনে' এই কোম্পানি স্বর্ণপদক প্রাপ্ত হয়।

ইতিহাস
------

১৮৫৫ সালে হিমাচল প্রদেশের কাসাউলিতে মদের একটি কারখানা স্থাপিত হয়। ব্রিটিশ সেনাবাহিনী ও অফিসারদের জন্যে এলকোহল জাতীয় সস্তা পানীয়ের চাহিদা থেকে এই মদ কারখানা প্রস্তুত করেন এডোয়ার্ড আব্রাহাম ডায়ার। (জালিয়ানওয়ালাবাগ হত্যাকাণ্ড ঘটিয়ে কুখ্যাত জেনারেল ডায়ারের পিতা) প্রথমে এখানে বিয়ার প্রস্তুত হতো। এটি ভারত তথা এশিয়ার প্রথম বিয়ার ফ্যাক্টরি। আব্রাহাম ডায়ার ভারতে একাধিক জায়গায় মদের কারখানা গড়ে তোলেন। কাসাউলির কারখানা শিমলার নিকট সোলানে স্থানান্তর হয়। ১৮৮৭ সালে এইচ জি ম্যাকিন এটি কিনে নেন আব্রাহাম ডায়ারের কাছ থেকে। মদ কোম্পানির নতুন নাম হয় মোহন ম্যাকিন প্রাইভেট লিমিটেড, যা ১৯৬০ সাল থেকে ভারতে ওল্ড মঙ্ক রাম প্রস্তুত করতে থাকে।

প্রকারভেদ
---------

ওল্ড মঙ্ক থ্রি এক্স (সাত বছর) রাম পানীয়টি সর্বাধিক জনপ্রিয় রাম। এছাড়া আরো ছয় রকম রাম ওল্ড মঙ্ক প্রস্তুত করে থাকে সেগুলি হল:

* ওল্ড মঙ্ক সুপ্রিম
* ওল্ড মঙ্ক গোল্ড রিজার্ভ
* ওল্ড মঙ্ক এক্সট্রা স্পেশাল ত্রি এক্স
* ওল্ড মঙ্ক ডিলাক্স থ্রি এক্স
* ওল্ড মঙ্ক সাদা রাম
* ওল্ড মঙ্ক লেজেন্ড

আন্তর্জাতিক
-----------

ওল্ড মঙ্ক রাম খুচরো ব্যবসায়ীর মাধ্যমে সারা পৃথিবী তে বিভিন্ন দেশে বিক্রি হয়। রাশিয়া, ইংল্যান্ড, আমেরিকা, জাপান, সংযুক্ত আরব আমিরশাহি, নিউজিল্যান্ড, কানাডা, কেনিয়া, জাম্বিয়া, ক্যামেরুন, সিঙাপুর, মালয়েশিয়া ইত্যাদি দেশে ওল্ড মঙ্কের বাজার আছে।

তথ্যসূত্র
---------

1. ↑  "The Cult of Old Monk"। ৯ এপ্রিল ২০১২। সংগ্রহের তারিখ ৯ জুন ২০১৭।
2. 1 2  "OLD MONK 7 YEAR OLD RUM"। সংগ্রহের তারিখ ১০ জুন ২০১৭।
3. ↑  Boby Kurian। "Old Monk rum losing steam as Celebration gains: Impact"। *thehindubusinessline.com*। সংগ্রহের তারিখ ৯ জুন ২০১৭।
4. ↑  "6 things to do before old monk.."। ১৩ জুলাই ২০১৫। সংগ্রহের তারিখ ৯ জুন ২০১৭।
5. ↑  "Once India's favourite rum, Old Monk is struggling to adjust in face of modernity, changing tastes and competitors"। সংগ্রহের তারিখ ৯ জুন ২০১৭।
6. ↑  "Reginald Edward Dyer"। *ancestry.com*। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।
7. ↑  "Historical Facts About Old Monk – Pan India Favorite Rum"। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।
8. ↑  "Bringing Beverage Brands People Love"। সংগ্রহের তারিখ ৯ জুন ২০১৭।
জর্জ পি. স্যান্ডারসন**জর্জ পেরেজ স্যান্ডারসন** (১৮৪৮-১৮৯২) ছিলেন ব্রিটিশ-ভারতের একজন ব্রিটিশ পক্ষীবিদ। তার প্রধান কর্মক্ষেত্র ছিল চট্টগ্রামে।

স্যান্ডারসন ১৮৪৮ সালে ভারতে জন্মগ্রহণ করেন। তার পিতা রেভারেন্ড ড্যানিয়েল স্যান্ডারসন ছিলেন একজন প্রোটেস্ট্যান্ট মিশনারী। ১৮৪২ থেকে ১৮৬৭ পর্যন্ত তিনি ভারতে কাজ করেন। ছোটবেলায় পড়াশোনার জন্য স্যান্ডারসনকে ইংল্যান্ডের ককারমাউথে তার পৈতৃক নিবাসে ফেরত পাঠানো হয়। ১৮৫৮ থেকে ১৮৬৩ পর্যন্ত বাথের কিংসউড স্কুলে তিনি পড়াশোনা করেন। ১৮৬৪ সালে ১৬ বছর বয়সে তিনি ভারতে ফিরে আসেন।

ভারতে সরকারী কাজকর্মের পাশাপাশি অবসর সময়ে শিকারে তিনি আত্মনিবেশ করেন। তার শিকারের বড় একটা অংশ জুড়ে ছিল বাঘ, হাতি ও গৌর। তিনি একটি উপন্যাস লেখেন এবং সেখানে বন্য হাতি কীভাবে ধরতে হয় ও বশ করতে হয় সে ব্যাপারে নতুন একটি পদ্ধতির কথা উল্লেখ করেন। এ পদ্ধতিতে হাতিকে গর্তে না ফেলে বেড়া দিয়ে ঘেরা একটা জায়গায় এনে আটকে ফেলা হয়। স্থানীয়ভাবে এই পদ্ধতিটি খেদা নামে পরিচিত। ১৮৭৪ সালে স্যান্ডারসন এই পদ্ধতির আবও উন্নয়ন করেন এবং নতুন পদ্ধতিতে বেশ সাফল্য পান। তিনি ভারতে ব্রিটিশ সরকারের খেদা বিভাগে ঢাকা ও মাইসোর অঞ্চলের প্রধান নিযুক্ত হন। দক্ষিণ ও উত্তর-পূর্ব ভারত থেকে এ পদ্ধতিতে একশ'রও বেশি হাতি ধরেন তিনি। পার্বত্য চট্টগ্রামে ১৯৬০-এর দিকেও খেদা পদ্ধতিতে হাতি ধরা হত।

জর্জ পি. স্যান্ডারসন *Thirteen years among the wild beasts of India* নামক একটি গ্রন্থ রচনা করেন। ১৮৯২ সালে চেন্নাইয়ে যক্ষায় ভুগে তিনি মৃত্যুবরণ করেন।

তথ্যসূত্র
---------

1. ↑  Kheddah  ওয়েব্যাক মেশিনে আর্কাইভকৃত ১৪ মে ২০১২ তারিখে, Facts and information about elephants.

বহিঃসংযোগ
---------

* Sir Theodore Tasker, "Petersen sahib", *The Kipling Journal'*, Dec. 1971.
* Thirteen years among the wild beasts of India: their haunts and habits from personal observations; with an account of the modes and capturing and taming elephants (1879), স্যান্ডারসন লিখিত গ্রন্থ।
**স্ট্যানফোর্ড ইউনিভার্সিটি স্কুল অব মেডিসিন** হলো স্ট্যানফোর্ড বিশ্ববিদ্যালয় এর মেডিকেল স্কুল। এটি স্ট্যানফোর্ড ইউনিভার্সিটি মেডিকেল সেন্টারে অবস্থিত। এটি স্ট্যানফোর্ড বিশ্ববিদ্যালয় ক্যাম্পাসের কাছে পালো আল্টোতে স্থানান্তরিত হয় ১৯৫৯ সালে।

র‍্যাংকিং ও ভর্তি
-----------------

২০১৪ সালের ইউএস নিউজ অ্যান্ড ওয়ার্ল্ড রিপোর্ট অনুযায়ী মার্কিন যুক্তরাষ্ট্রে স্ট্যানফোর্ড ইউনিভার্সিটি স্কুল অব মেডিসিন এর অবস্থান ২য়, হার্ভার্ড মেডিকেল স্কুল এর ঠিক পরেই। এতে ভর্তি অত্যন্ত প্রতিদ্বন্দ্বিতাপূর্ণ। ২.২% গ্রহণের হার নিয়ে এর গ্রহণের হার মার্কিন যুক্তরাষ্ট্রে ২য় সর্বনিম্ন। ২০০৮ সালে ৬৫৬৭ মানুষ এতে আবেদন করে এবং ৪৬৩ জনের সাক্ষাৎকার নেয়া হয়।

পাঠ্যক্রম
---------

২০০৩ সালে এতে নতুন পাঠ্যসূচী অতর্ভুক্ত করা হয়। ক্লাসরুম লেকচার সপ্তাহে ১২ থেকে ২২ ঘণ্টায় নামিয়ে আনা হয়।

উল্লেখযোগ্য গবেষণা ও অর্জনসমূহ
------------------------------

বিখ্যাত শিক্ষার্থী
------------------

বিখ্যাত শিক্ষক
--------------

* জর্জ ওয়েলস বিডেল
* পল বার্গ
* অ্যান্ড্রু জেড ফায়ার
* ব্রায়ান কোবিল্কা
* আর্থার কর্ণবার্গ
* রজার কর্নবার্গ
* জোসুয়া লেডারবার্গ
* এডওয়ার্ড লাউরি টাটম

তথ্যসূত্র
---------
**মৌলে আবদুল্লাহ মসজিদ** মরক্কোর ঐতিহাসিক প্রাসাদ-শহর ফেজের ফেস আল-জেদীদ অবস্থিত একটি মসজিদ ও রাজকীয় কবরস্থান কমপ্লেক্স। এর প্রতিষ্ঠাতা অ্যালৌউত সুলতান মৌলে আবদুল্লাহ (রাজত্বকাল ১৭২৯-১৭৫৭) রাজবংশের পরবর্তী সদস্যদের সাথে এই মসজিদ সংলগ্ন কবরস্থানে সমাধিস্থ হন।

ইতিহাস
------

মসজিদটি ফেস আল-জেদীদে অবস্থিত। ফেস আল-জেদীদ মূলত একটি রাজকীয় দুর্গ ও প্রশাসনিক শহর ছিল যা মেরিনিড রাজবংশ কর্তৃক ১২৭৬ সালে প্রতিষ্ঠিত হয়। সপ্তদশ শতাব্দীতে অ্যালৌউত সুলতান মৌলে রশিদ তার উপজাতি সৈন্যদের বাসস্থানের জন্য ফেস আল-জেদীদের উত্তরে বৃহত্তর কাসবাহ শোররিদা নির্মাণ করেন, যা পরবর্তীতে শহরে নতুন স্থান বিমুক্ত করে। এর মধ্যে ফেস আল-জেদীদের উত্তর-পশ্চিম অঞ্চল অন্তর্ভুক্ত ছিল যা পরবর্তীতে অষ্টাদশ শতাব্দীর শুরুর দিকে মৌলে আবদুল্লাহ পাড়ায় পরিণত হয়। এখানেই সুলতান মৌলে আবদুল্লাহ (রাজত্বকাল ১৭২৯-১৭৫৭) এই মসজিদ ও রাজকীয় কবরস্থান নির্মাণ করেন যেখানে তার মৃত্যুর পর তাকে সমাধিস্থ করা হয়। পরবর্তীতে কবরস্থানটি অ্যালৌউত পরিবারের কবরস্থান হিসেবে ব্যবহৃত হয়েছে এবং উনবিংশ শতাব্দীর মাঝামাঝি সময়ে মুহাম্মদ ইবনে আব্দুর রহমান এটিকে বর্তমান গঠনে পুনর্নির্মাণ করেন (১৮৫৯ সালে সিংহাসনে আরোহণের পূর্বে যখন তিনি তার পিতার অধীনে ডেপুটি হিসেবে দায়িত্ব পালন করছিলেন)। পরে এখানে সুলতান মৌলে ইউসুফ, মৌলে আব্দুল হাফিদ ও মৌলে আব্দুলাজিজকে যথাক্রমে ১৯২৭, ১৯৩৭ ও ১৯৪৩ সালে সমাধিস্থ করা হয়।

মসজিদটিতে একটি মাদ্রাসাও ছিল যেখানে নিম্ন-শিক্ষিত শিক্ষার্থীদের আল-কারাওইন বিশ্ববিদ্যালয়ে পড়ালেখা শুরু করার আগে প্রাথমিক প্রশিক্ষণ (কুরআন-সংক্রান্ত শিক্ষা) দেওয়া হতো। একটি পুরোনো ঐতিহাসিক হাম্মাম মসজিদের ঠিক পশ্চিমে অবস্থিত (বা ছিল)।

আরও দেখুন
---------

* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ
* আল-বাঈদা মসজিদ

তথ্যসূত্র
---------

1. 1 2 3 4  Le Tourneau, Roger (১৯৪৯)। *Fès avant le protectorat: étude économique et sociale d'une ville de l'Occident musulman.* (ফরাসি ভাষায়)। Casablanca: Société marocaine de librairie et d'édition। ওসিএলসি 761131028।
2. ↑  Marçais, Georges (১৯৫৪)। *L'architecture musulmane d'occident: Tunisie, Algérie, Maroc, Espagne et Sicile* (ফরাসি ভাষায়)। Paris: Arts et métiers graphiques। ওসিএলসি 24824827।
3. 1 2 3  Maslow, Boris (১৯৩৭)। *Les mosquées de Fès et du Nord du Maroc* (স্পেনীয় ভাষায়)। Paris: Les Éditions d'Art et d'Histoire। ওসিএলসি 954521986।
4. ↑  Maṭālsī, Muḥammad (২০০৩)। *Fès : la ville essentielle*। Cécile Tréal, Jean-Michel Ruiz। Courbevoie: ACR édition। আইএসবিএন 2-86770-152-X। ওসিএলসি 52385967।
5. ↑  Bressolette, Henri (২০১৬)। *À la découverte de Fès*। Paris। আইএসবিএন 978-2-343-09022-1। ওসিএলসি 949331845।
**শকুন্তলা রেলওয়ে** বা শকুন্তলা রেলপথ কিলিক-নিক্সন অ্যান্ড কোম্পানি ১৯০৩ সালে তৈরি করে। ১৯১০ সালে প্রথমে গ্রেট ইন্ডিয়ান পেনিনসুলা রেলওয়ে কোম্পানি(জিআইপিআরসি), পরে ১৯১৩ সালে জিআইপিআরসি-এর শাখা সেন্ট্রাল প্রভিন্স রেলওয়ে কোম্পানি (সিপিআরসি)-র হাতে তা হস্তান্তরিত হয়। স্বাধীনতার পর ১৯৫১ সালে সমস্ত বেসরকারি রেল কোম্পানিই ভারতীয় রেলের আওতায় চলে আসে। ব্যতিক্রম শুধুমাত্র শকুন্তলা রেল। কোনও এক অজ্ঞাত কারণে আজও এই রেল রয়েছে বেসরকারি মালিকানাতেই। ফলে ভারতের মধ্যে হয়েও ভারতীয় রেলের অন্তর্ভুক্ত নয় এই রেল। আজও এটি সিপিআরসি-র অধীনে। যা আবার ব্রিটিশ কোম্পানি কিলিক-নিক্সনের হাতে।
শকুন্তলা রেল গিয়ে মিশেছে মুম্বই-নাগপুর-কলকাতা ব্রড গেজ লাইনের সঙ্গে। সেই সময় মুম্বই বন্দর থেকে ম্যানচেস্টারের কাপড় শিল্পের জন্য পাঠানো হতো প্রচুর পরিমাণ তুলো। অমরাবতী জেলা থেকে তুলো নিয়ে যাওয়ার কাজেই প্রধানত ব্যবহৃত হত এই রেল লাইন। ১৯২১ সালে ম্যানচেস্টারে তৈরি একটি জেডডি স্টিম ইঞ্জিন চলত এই লাইনে। ৭০ বছর পর ১৯৯৪-এর ১৫ এপ্রিল পুরনো ইঞ্জিনের বদলে একটি ডিজেল ইঞ্জিন আনা হয় শকুন্তলা রেলের জন্য। বর্তমানে মধ্য রেলের ভুষওয়াল ডিভিশনের মধ্যে রয়েছে এই শকুন্তলা রেল। কিন্তু মুর্তাজাপুর থেকে যাবতমল(১১৩ কিমি) এবং মুর্তাজাপুর থেকে আচলপুর (৭৬ কিমি) শকুন্তলা রেলের এই মোট ১৮৯ কিমি পথ আজও রয়েছে সিপিআরসি-র আওতায়।

তথ্যসূত্র
---------

1. ↑  "British Company Still Gets Royalty For Shakuntala Railway"। *IndiaTV*। আগস্ট ১৫, ২০১১।
গুল্ম জাতীয় উদ্ভিদ
শেরিংহাম পার্কে রোডোডেন্ড্রন গুল্ম
*গুল্ম* (Shrub) আকারে ছোট, স্থায়ী কান্ডবিশিষ্ট দীর্ঘজীবী এবং গোড়ায় বা মাটির কাছ থেকে শাখায়িত গাছ। প্রাকৃতিক বন বা বসতি অঞ্চলের জমিতে গুল্মই ভূমির প্রধান আচ্ছাদন। এগুলির অধিকাংশই অত্যন্ত সহিষ্ণু ও সব ধরনের মাটিতে জন্মে। অনেকগুলি গুল্ম গুরুত্বপূর্ণ ফল ও ফুল যোগায়। বৃক্ষের সাথে এর প্রধান পার্থক্য হল এর একাধিক কাণ্ড হয়ে থাকে এবং বৃক্ষের চেয়ে উচ্চতায় ছোট হয়ে থাকে। এর উচ্চতা ৬-১০ মিটারের (২০-৩৩ ফুট) কম হয়ে থাকে। ছোট গুলগুলো ২ মিটার (৬.৬ ফুট) লম্বা হয়ে থাকে, যা উপগুল্ম নামেও পরিচিত।

সংজ্ঞা
------

গুল্ম স্থায়ী কান্ডবিশিষ্ট উদ্ভিদ।বৃক্ষের সাথে এর প্রধান পার্থক্য হল এর একাধিক কাণ্ড ও কম উচ্চতা।

### উচ্চতা

কিছু সংজ্ঞায় এর উচ্চতা ৬ ফুটের চেয়ে কম এবং কিছু সংজ্ঞায় ১০ ফুটের চেয়ে কম বলা হয়ে থাকে।

### কাণ্ড

বেশিরভাগ সংজ্ঞায় গুল্মকে মূল কাণ্ড ব্যতীত একাধিক কাণ্ড বিশিষ্ট বলে উল্লেখ করা হয়।

চিত্রশালা
---------

* 
* 
* 
* 
*

তথ্যসূত্র
---------

1. ↑  লরেন্স, অ্যানা; হথোর্ন, উইলিয়াম (২০০৬)। *Plant Identification: Creating User-friendly Field Guides for Biodiversity Management*। রুটলেজ। পৃষ্ঠা ১৩৮–। আইএসবিএন 978-1-84407-079-4।
2. 1 2 3 4  অ্যালাবি, মাইকেল (২০১৯)। *A dictionary of plant sciences* (ইংরেজি ভাষায়)। অক্সফোর্ড বিশ্ববিদ্যালয় প্রেস। আইএসবিএন 9780198833338।
**গুলি পিঁপড়া** হলো পৃথিবীর সবচেয়ে বড় আকারের পিঁপড়া প্রজাতি। সাধারণত এটি বুলেট অ্যান্ট বা বুলেট পিঁপড়া নামে পরিচিত। এরূপ পরিচিতি বা নামের কারণ হলো এদের অত্যন্ত শক্তিশালী হুল। এটি নিকারাগুয়া, হন্ডুরাসের পূর্বাঞ্চলে এবং দক্ষিণে প্যারাগুয়ে পর্যন্ত আর্দ্র নিম্ন রেইনফরেস্টে বাস করে। নিকারাগুয়া থেকে শুরু করে হন্ডুরাসের প্রান্তিক পূর্বাচলসহ প্যারাগুয়ের দক্ষিণাঞ্চল পর্যন্ত বিস্তৃত নিম্ন রেইনফরেস্টে বাস করে।

*Paraponera clavata* – museum specimen

বৈশিষ্ট্য
---------

কর্মী বুলেট পিঁপড়া সাধারণত ১৮-৩০ মিলিমিটার (০.৭-১.২ ইঞ্চি) লম্বা এবং সমরূপ শক্তিশালী, লালচে-কালো, ডানাবিহীন পোকার মতো। প্যারাপোনেরা শিকারী প্রজাতি এবং এরা অন্যান্য আদিম পোনারোমর্ফগুলির মতোই, শ্রমিক শ্রেণি বহুরূপিতা প্রদর্শন করে না; রাণী পিঁপড়া শ্রমিকদের চেয়ে খুব বেশি বড় নয়। সাধারণত এরা আক্রমণাত্মক পিঁপড়া নয় তবে বাসা রক্ষার সময় যারপরনাই হিংস্র হয় উঠে; তখন তারা ক্রোধান্বিত শব্দ করে এবং শক্তিশালী হুল ফোটায়।

নামকরণ
------

এর বুলেটের মতো হুলের জন্যই এই নামকরণ। আক্ষরিক অর্থে বুলেটের আকার নয়, বরং এই পিঁপড়া হুল ফোটালে মানব ত্বকে তা বুলেটের মতোই বিঁধে! তাই বিজ্ঞানীরা এর নাম বুলেট পিঁপড়াই রেখে দিয়েছেন। অন্যদিকে এর কামড়ে মারা না গেলেও ব্যথা থাকে ২৪ ঘণ্টার বেশি। তাই স্থানীয়রা এদেরকে ‘টুয়েন্টি ফোর আওয়ার অ্যান্ট’ বলে থাকে। বিপদের আভাস পেলে একপ্রকার উৎকট গন্ধ ছড়ায় বুলেট অ্যান্ট। এই গন্ধ পেয়েও সাবধান না হন দলবেঁধে আক্রমণ করাই বুলেট পিঁপড়ার ঐতিহ্য!

তথ্যসূত্র
---------

1. ↑  Brown, B. V.; Feener, D. H. (১৯৯১)। "Behavior and Host Location Cues of Apocephalus paraponerae (Diptera: Phoridae), a Parasitoid of the Giant Tropical Ant, Paraponera clavata (Hymenoptera: Formicidae)"। *Biotropica*। **23** (2): 182–187। জেস্টোর 2388304। ডিওআই:10.2307/2388304।
2. ↑  Morgan, Randy C.। "Giant Tropical Bullet Ant, Paraponera clavata, Natural History and Captive Management"। *Sonoran Arthropod Studies Institute*। মার্চ ২৩, ২০০৯ তারিখে মূল থেকে আর্কাইভ করা। সংগ্রহের তারিখ জুন ১০, ২০১৪।
3. ↑  Haddad, Vidal (২০০৫)। "Description of an injury in a human caused by a false tocandira (Dinoponera gigantea, Perty, 1833) with a revision on folkloric, pharmacological and clinical aspects of the giant ants of the genera Paraponera and Dinoponera (sub-family Ponerinae)"। *SciELO*। **47** (4)। আইএসএসএন 1678-9946।
স্ট্যানফোর্ড বিশ্ববিদ্যালয় এর অনেক সেন্টার ও ইন্সটিটিউট রয়েছে বিভিন্ন বিষয় অধ্য্যনের জন্য। এই সেন্টার ও ইন্সটিটিউটসমূহ একটি বিভাগ অথবা একটি স্কুলে থাকতে পারে।

স্বায়ত্তশাসিত ল্যাবরেটরী, ইন্সটিটিউট ও সেন্টারসমূহ
---------------------------------------------------

* গেব্যাল ল্যাবরেটরী ফর অ্যাডভান্সড ম্যাটেরিয়ালস
* কাভলি ইন্সটিটিউট ফর পার্টিকেল অ্যাস্ট্রোফিজিক্স অ্যান্ড কসমোলজি
* স্ট্যানফোর্ড ইন্সটিটিউট ফর ইকোনমিক পলিসি রিসার্চ
* পালস ইন্সটিটিউট ফর আল্ট্রাফাস্ট লেজার সায়েন্স অ্যান্ড ইঞ্জিনিয়ারিং
* এডওয়ার্ড এল গিঞ্জটন ল্যাবরেটরী

### সেন্টার ফর দ্য স্টাডি অব ল্যাঙ্গুয়েজ অ্যান্ড ইনফর্মেশন

#### পরিচালকসমূহ

### ফ্রীম্যান স্পগলি ইন্সটিটিউট ফর ইন্টারন্যাশনাল স্টাডিজ

### স্ট্যানফোর্ড হিউম্যানিটিজ সেন্টার

অন্যান্য রিসার্চ সেন্টারসমূহ
----------------------------

### স্ট্যানফোর্ড আর্টিফিসিয়াল ইন্টিলিজেন্স ল্যাবরেটরী

### স্ট্যানফোর্ড সেন্টার ফর এন্টারপ্রেনিউরিয়াল স্টাডিজ

### সেন্টার ফর কম্পিউটার রিসার্চ ইন মিউজিক অ্যান্ড অ্যাকুস্টিকস

### স্ট্যানফোর্ড ইনস্টিটিউট ফর ক্রিয়েটিভিটি অ্যান্ড দ্য আর্টস

### মিশেল আর ক্লেম্যান ইন্সটিটিউট ফর জেন্ডার রিসার্চ
**পাইকিয়াসোথি সারাভানামুত্তু** (তামিল: பாக்கியசோதி சரவணமுத்து; জন্ম: ২৬ অক্টোবর, ১৮৯২ - মৃত্যু: ২৮ মে, ১৯৫০) সিলনের বিশিষ্ট সরকারি চাকুরে ছিলেন। এছাড়াও ক্রীড়া প্রশাসক হিসেবে বেশ ভূমিকা রাখেন **পি. সারা** নামে পরিচিত সারাভানামুত্তু।

প্রারম্ভিক জীবন
---------------

২৬ অক্টোবর, ১৮৯২ তারিখে সারাভানামুত্তুর জন্ম। সিলনের কলম্বো এলাকায় ভেথার্নিয়াম সারাভানামুত্তু নামক এক চিকিৎসকের সন্তান তিনি। তার মায়ের পরিবার উত্তর সিলনের ভাদ্দুকোড্ডাই থেকে এসেছে। পিতামহ ভেথার্নিয়াম উত্তর সিলনের ছোট্ট শহর চুন্নাকাম শহরের প্রতিষ্ঠাতা হিসেবে স্বীকৃতি পেয়েছেন।

সারাভানামুত্তুর আরও পাঁচ ভাই ছিল। তারা হচ্ছেন রত্নাসোথি, নানাসোথি, থার্মাসোথি, মানিকাসোথি ও সপ্তরত্নাজ্যোতি। মাউন্ট লাভিনিয়ার এস. টমাস কলেজে অধ্যয়ন করেন। সেখানে ভিক্টোরিয়া স্বর্ণপদকসহ অনেকগুলো পুরস্কার লাভ করেন। বিদ্যালয়ের অ্যাথলেটিক্স, ক্রিকেট ও ফুটবল দলেরও সদস্য ছিলেন তিনি। বিদ্যালয় জীবন শেষ করে লন্ডন বিশ্ববিদ্যালয় থেকে বিএ ডিগ্রী লাভ করেন। এছাড়াও সংক্ষিপ্তকালের জন্য কলম্বোর রয়্যাল কলেজে অধ্যয়ন করেন। এরপর ইন্ডিয়ান সিভিল সার্ভিসে যোগদানের উদ্দেশ্যে ১৯১৫ সালে কেমব্রিজের ফিটজউইলিয়াম কলেজে যোগ দেন। কিন্তু পারিবারিক কারণে কোর্স শেষ করার পূর্বেই তাকে ফিরে আসতে হয়।

কর্মজীবন
--------

১৯৪৬ সালে চাকরি থেকে অবসর গ্রহণ করেন ও রাজনীতিতে জড়িয়ে পড়েন। ১৯৪৭ সালে সংসদীয় নির্বাচনে স্বতন্ত্র প্রার্থী হিসেবে দক্ষিণ কলম্বোয় প্রতিদ্বন্দ্বিতা করেন কিন্তু নির্বাচিত হতে ব্যর্থ হন।

সারাভানামুত্তু তামিল ইউনিয়ন ক্রিকেট ও অ্যাথলেটিক ক্লাবের উন্নয়ন যথেষ্ট ভূমিকা রাখেন যা তাকে স্মরণীয় করে রেখেছে। ১৯৪৮ থেকে ১৯৫১ সাল পর্যন্ত ক্লাবের সভাপতির দায়িত্ব পালন করেন তিনি। ক্লাবের নতুন মাঠ কলম্বো ওভাল নির্মাণেও বেশ সহায়তা করেন। ১৯৭৭ সালে তার সম্মানে এ মাঠের নাম পরিবর্তন করে পাইকিয়াসোথি সারাভানামুত্তু স্টেডিয়াম রাখা হয়। ১৯৪৯ থেকে ১৯৮২ সাল পর্যন্ত আন্তঃ ক্লাব ক্রিকেট প্রতিযোগিতা হিসেবে পি. সারা ট্রফির প্রচলন ঘটানো হয়। ১৯৩৭ থেকে ১৯৫০ সাল পর্যন্ত সিলন ক্রিকেট অ্যাসোসিয়েশনের প্রধান ছিলেন ও সিলন ক্রিকেট কন্ট্রোল বোর্ডের প্রথম সভাপতি ছিলেন তিনি।

ব্যক্তিগত জীবন
--------------

পুত্তালামের ক্রাউন প্রক্টর মুত্তুসুমারু’র কন্যা সিবিল থাঙ্গামের সাথে পরিণয়সূত্রে আবদ্ধ হন। বাস্কি ও চান্দ্রি নামের দুই পুত্র ও শকুন্তলা নাম্নী এক কন্যা সন্তান জন্মগ্রহণ করেছিল। তন্মধ্যে, পাইকিয়াসোথি নামে বাস্কি’র পুত্র সেন্টার ফর পলিসি অল্টারনেটিভসের প্রধানের দায়িত্বে রয়েছেন। ২৮ মে, ১৯৫০ তারিখে তার দেহাবসান ঘটে।

তথ্যসূত্র
---------

1. 1 2 3 4 5 6 7 8 9 10  Arumugam, S. (১৯৯৭)। *Dictionary of Biography of the Tamils of Ceylon*। পৃষ্ঠা 181।
2. 1 2 3 4 5 6 7 8 9 10 11  "He gave of his best, but died a disillusioned man"। *The Sunday Times (Sri Lanka)*। ২৮ মে ২০০০।
3. 1 2 3 4  Billimoria, Marc (১৩ আগস্ট ২০০৪)। "The Saravanamuttu Prize at S. Thomas' College"। *Daily News (Sri Lanka)*।
4. ↑  "Result of Parliamentary General Election 1947" (পিডিএফ)। Department of Elections, Sri Lanka। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০ ফেব্রুয়ারি ২০১৭।
5. ↑  "Presidents"। Tamil Union Cricket and Athletic Club। ২০১৭-০১-০৮ তারিখে মূল থেকে আর্কাইভ করা। সংগ্রহের তারিখ ২০১৭-০২-২০।

প্রবেশদ্বার: শ্রীলঙ্কা ক্রিকেট জীবনী রাজনীতি
**সুধীর রঞ্জন খাস্তগীর**  (জন্ম:- ২৪ সেপ্টেম্বর ১৯০৭ –মৃত্যু: - ৬ জুন ১৯৭৪) বঙ্গীয় শিল্পকলার ভারতীয় চিত্রকর ও চিত্রকলা প্রশিক্ষক।

শিক্ষা ও প্রারম্ভিক জীবন
------------------------

সুধীররঞ্জনের জন্ম ১৯০৭ খ্রিস্টাব্দের ২৪ শে সেপ্টেম্বর অধুনা বাংলাদেশের চট্টগ্রামে। পিতা সত্যরঞ্জন খাস্তগীরের আবাসস্থল ছিল তৎকালীন বিহারের (বর্তমানে ঝাড়খণ্ডের) গিরিডিতে। সেখান থেকে ১৯২৫ খ্রিস্টাব্দে প্রবেশিকা পাশ করে আই.এ পড়তে শান্তিনিকেতনে আসেন। কিন্তু আই.এ পরীক্ষা না দিয়ে  নন্দলাল বসুর অধ্যক্ষতাকালে কলাভবনে কয়েক বছর চিত্রাঙ্কনের সঙ্গে ভাস্কর্য শিক্ষা নেন। এখানে  অবনীন্দ্রনাথ ঠাকুরের কাছেও ভারতীয় রীতির শিল্পকর্মের শিক্ষা নেন এবং ঠাকুর বাড়ির সংস্পর্শে আসেন। রবীন্দ্র সংগীতের প্রতি তাই তার স্বাভাবিক আকর্ষণ ছিল। বাঁশীও বাজাতে পারতেন।

কর্মজীবন ও শিল্পকর্ম
--------------------

কলাভবনের পাঠ সমাপ্ত করে তিনি ভারত পর্যটনে বেড়িয়ে ১৯৩৪ খ্রিস্টাব্দে গেলেন গোয়ালিয়রের সিন্ধিয়া স্কুলে এবং ১৯৩৫ খ্রিস্টাব্দে দেরাদুনের দুন স্কুলে। এখানেই তিনি পরবর্তী দীর্ঘ ২০ বৎসর শিক্ষকতা করেন। মাঝে ১৯৩৭ খ্রিস্টাব্দে এক বৎসর তিনি ইউরোপ যান। লণ্ডনের রয়াল সোসাইটি অব আর্টস এর ফেলো নির্বাচিত হন। দেরাদুনে অবস্থান কালে রবীন্দ্রনাথ ঠাকুরের নৃত্যনাট্য ইত্যাদির উপর নির্দেশনার কাজও করছেন এবং এ সময়ে জাতীয় স্তরে খ্যাতি অর্জন করেন। উত্তরপ্রদেশ সরকারের আমন্ত্রণে লক্ষৌ বিশ্ববিদ্যালয়ের  অধীনস্থ সরকারী আর্ট কলেজের অধ্যক্ষের পদে যোগদান করেন ১৯৫৬ খ্রিস্টাব্দে এবং ১৯৬২ খ্রিস্টাব্দে অবসর গ্রহণ করেন ।
তার ভাস্কর্য রচনা মূলতঃ ব্রোঞ্জ, প্লাস্টার ও কংক্রিটের মাধ্যমে। মনঃকল্পিত ভাস্কর্যের সাথে বহু বিশিষ্ট বিদেশী ও ভারতীয়ের মুখাকৃতি রচনা করেন। তার অঙ্কিত চিত্র ও ভাস্কর্য দেশের অনেক মিউজিয়াম ও বিশ্ববিদ্যালয়ের সংগৃহীত আছে। চিত্রগুলি ভারতীয় পুরাণ কাহিনী আধারিত, নারী অবয়বে ও মনোমুগ্ধকর পল্লীদৃশ্যে পরিস্ফুট। তার রচিত গ্রন্থগুলি হল -

* 'ডানসেস ইন লিনোকাট'
* 'পেন্টিংস'
* 'স্কাল্পচার'
* 'পেন্টিংস অ্যান্ড ড্রয়িংস্'

শিশুদের জন্য লেখেন - 

* 'তালপাতার সেপাই '

আত্মজীবনী মূলক গ্রন্থ ও জীবনকথা দুটি বই হল -

* 'মাইসেল্ফ'
* 'আমার এ পথ'

সম্মাননা
--------

ভারতীয় শিল্পকর্মের জন্য ভারত সরকার ১৯৫৮ খ্রিস্টাব্দে 'পদ্মশ্রী' সম্মানে ভূষিত করে ।

মৃত্যু
------

সুধীররঞ্জন খাস্তগীর ৬৬ বৎসর বয়সে ১৯৭৪ খ্রিস্টাব্দে ৬ ই জুন কলকাতায় প্রয়াত হন ।

তথ্যসূত্র
---------

1. ↑  সুবোধচন্দ্র সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৭৯৬,৭৯৭, আইএসবিএন ৯৭৮-৮১-৭৯৫৫-১৩৫-৬
2. ↑  "Bengal artists at home in Chennai gallery"। The Times Of India। Times News Network। ২০১২-০৩-২০। ২০১২-০৭-০৮ তারিখে মূল থেকে আর্কাইভ করা। সংগ্রহের তারিখ ২০২০-০৬-০৫।
3. ↑  "Sudhir R. Khastgir"। EPaintings। ৮ মে ২০১৩ তারিখে মূল থেকে আর্কাইভ করা। সংগ্রহের তারিখ ৫ জুন ২০২০।